open-index/open-wikipedia-markdown huggingface dataset:
Theodor Strünck

**Theodor Strünck** (* 7. April 1895 in Pries; † 9. April 1945 in dat KZ Flossenbürg) weer en düütsch Jurist un Wedderstandskämper vun den 20. Juli 1944.

## Leven
Theodor Strünck studeer Rechtswetenschapen un hett 1924 sien Doktertitel an de Universität Rostock maakt. Ansluutend hett he as Afkaat in de Versekerungswertschap, arbeit, gegen Enn’ as Versekerungsdirekter. Anfangs sympathiseer he mit de Natschonalsozialisten, gung denn aber nah de „Machtgriepen“ wegen de immer minner wurrn Rechtsstaatlichkeit in Oppositschoon to dat Regime.

1937 wurr de Hauptmann der Reserve intrucken un in’ Amt Utland/Afwehr vun dat Böverkommando vun de Wehrmacht ünner Hans Oster insett. He harr engen Kuntakt to Carl Goerdeler un hett Tosommenkünfte vun de Wedderständler in sien Wahnen organiseert. 

Theodor Strünck wurr nah dem Anslag vun'n 20. Juli 1944 an’ 1.&nbsp;August tosommen mit sien Fru Elisabeth verhaft. An’ 24.&nbsp;August wurr he dör den an’ 2.&nbsp;August 1944 bild „Ehrenhoff“ ut de Wehrmacht unehrenhaft utstött, so dat dat Riekskriegsgericht för dat Afoordeelen nich mehr tostännig weer, un an’ 10. Oktober 1944 vun den „Volksgerichtshoff“ ünner den Präsidenten Roland Freisler to’n Dood veroordeelt wurr. Later hett man hüm in dat Konzentratschonslager Flossenbürg överführt, wo he an’ 9. April 1945 gemeensam mit Dietrich Bonhoeffer, Wilhelm Canaris, Ludwig Gehre, Hans Oster un Karl Sack uphangen wurrn is. 

## Erinnerung
Dicht bi de Henrichtensstäe Plötzensee in Berlin-Charlottenburg wurr de Strünckweg nah hüm nömmt.

## Kiek ok bi
* List vun de Lüde vun’n 20. Juli 1944

## Weblenken
* Körtbiografie mit Bild bi de Evangeelsch Karkengemeend Charlottenburg-Nord
* Körtbiografie vun de Gedenkstäe Düütsch Wedderstand 

## Enkeld Nahwiesen
Balmenach

**Balmenach** is en Whisky-Brenneree in de Neeg vun Cromdale, Morayshire, Schottland.

## Historie
De Brenneree is in’t Johr 1824 vun James McGregor grünnt worrn. 1897 is dorut de *Balmenach Glenlivet Distillery Company* maakt worrn. 1930 weer de Destille an de *Scottish Malt Distillers* (*SMD*) verköfft, de ehr twüschen 1941 un 1947 dicht maakt hebbt. 1962 geev dat en Utbo vun de Brenneree, bi den de Tall vun de Brennblasen op söss vergröttert weer. De egenen *Malting floors* sünd twee Johren later dicht maakt worrn. An jemehr Steed keem en Saladin Box to’n Insatz, de bit in de 1980er Johren bedreven worrn is. 1987 is de Brenneree-Anlaag vun de *United Distillers* (*UD*) opköfft worrn. In’n Mai 1993 is de Brenneree eerstmol stillleggt worrn. In’n Dezember 1997 is se vun de *Inver House Distillers* övernahmen worrn, de ehr in’n März 1998 wedder in Bedrief nahmen hebbt.

## Produkschoon
De Brenneree Balmenach höört to dat schottische Whiskyrebeet Speyside. Se nimmt ehr Water för de produkschoon ut den Cromdale Burn. Dat Molt warrt vun de United-Distillers-Maltings köfft. In de Brennreee gifft dat een Meeschfatt (*mash tun*) vun 7,6&nbsp;t ut Eddelstahl un söss Gäärfatten (*wash backs*) to 40.000&nbsp;l ut Douglasienholt. Brennt warrt in söss Brennblasen. Dree dorvun sünd *wash stills* to 16.000&nbsp;l, de annern dree sünd *spirit stills* to 10.500&nbsp;l, de all dör Damp hittmaakt warrt.

## Kiek ok
* List vun de schottischen Brennereen

## Literatur
* Charles MacLean (Rutgever): *Whisky. World Guide, Regions, Distillers, Malts, Blends, Tasting Notes.* Dorling Kindersley, London et al. 2008, ISBN 978-0-7566-3349-3.
* Walter Schobert: *Das Whiskylexikon.* Fischer Taschenbuch Verlag, Frankfort an’n Main 2003, ISBN 978-3-596-15868-3

## Weblenken
Kinclaith

**Kinclaith** weer en Whisky-Brenneree in’n Strathclyde-Brennereekumplex, Glasgow, Schottland.

## Historie
De Destille is 1957 dör de *Seager, Evans&nbsp;&&nbsp;Co. Ltd.* grünnt worrn un weer in de Hüüs vun de Strathclyde Grain-Destille boet. Man al 1975 is se wedder dichtmaakt worrn. De hele Anlaag is dorna an *Whitbread* verköfft worrn, de se afboet hett, üm mehr Ruum för de Grain-Brenneree to hebben.

De Whisky ut de Destille is rein för de Produkschoon vun Blend-Whiskys herstellt worrn, so dat dat dorvun keen Originalaffüllen gifft. Vun en poor unafhangige Affüllers gifft dat aver enkelte Affüllen. Vundaag is de Kumplex in Besitt vun de *Allied Distillers*.

## Produkschoon
Kinclaith hett to dat schottischen Whiskyrebeet Lowlands höört. Dat Water för de Produkschoon stamm ut den *Loch Katrine*. In de Destille geev dat söss Gäärfatten (*wash basks*) ut Eddelstahl. Brennt weer in een *wash still* un een *spirit still*.

## Kiek ok
* List vun de schottischen Brennereen

## Borns
Langel

**Langel** betekent

* Langel, Oort bi Ringst in de Gemeen Geestland in’n Landkreis Cuxhoben, Neddersassen,
* Langel, Stadtdeel in’n Stadtbezirk Porz von Köln, Noordrhien-Westfalen,
* Langel, Oort von’n Stadtdeel Merkenich in’n Stadtbezirk Chorweiler von Köln, Noordrhien-Westfalen.

**Langel** is de Familiennaam von

* Arnaud Langel (* 1985), franzööschen Biathlet.
Luhn

**Luhn** betekent

* Luhn, Oort in de Gemeen Rodenborg in’n Landkreis Rodenborg, Neddersassen.

**Luhn** is de Familiennaam von

* Hans Peter Luhn (1896–1964), düütschen Informatiker, Utfinner von’n Luhn-Algorithmus,
* Joachim Luhn (1640–1717), düütschen Maler,
* Rainer Luhn (* 1955), düütschen Sänger, Travestiekünstler, Schriever un Speelbaas,
* Ulrich Luhn (* 1941), düütschen Roderer.

Kiek ok bi: Lun.
Moorhusen

**Moorhusen** betekent

* Moorhusen, Gemeen in’n Kreis Steenborg, Sleswig-Holsteen,
* Moorhusen, Oort in de Gemeen Kollmar in’n Kreis Steenborg, Sleswig-Holsteen,
* Moorhusen, Oort in de Stadt Elmshorn in’n Kreis Pinnbarg, Sleswig-Holsteen,
* Moorhusen, Oort in de Gemeen Süüdbrookmerland in’n Landkreis Auerk, Neddersassen,
* Moorhusen, Oort in de Gemeen Westoverledingen in’n Landkreis Leer, Neddersassen,
* Moorhusen, Oort in de Gemeen Varel in’n Landkreis Freesland, Neddersassen,
* Moorhusen, Oort in de Gemeen Schortens in’n Landkreis Freesland, Neddersassen,
* Moorhusen, Oort in de Gemeen Elsfleth in’n Landkreis Wersermasch, Neddersassen,
* Moorhusen, Oort in de Gemeen Lox in’n Landkreis Cuxhoben, Neddersassen,
* Moorhusen, Oort bi Sankt Jürgen in de Gemeen Leendaal in’n Landkreis Oosterholt, Neddersassen,
* Moorhusen, Oort bi Leendaal in de Gemeen Leendaal in’n Landkreis Oosterholt, Neddersassen.
Feldhusen

**Feldhusen** betekent

* Feldhusen, Oort in de Stadt Dassow in’n Landkreis Noordwestmekelborg, Mekelborg-Vörpommern,
* Feldhusen, Oort in de Stadt Kellinghusen in’n Kreis Steenborg, Sleswig-Holsteen,
* Feldhusen, Oort in de Gemeen Sulingen in’n Landkreis Deefholt, Neddersassen,
* Feldhusen, Oort in de Gemeen Schortens in’n Landkreis Freesland, Neddersassen,
* Feldhusen, Oort in de Gemeen Leendaal in’n Landkreis Oosterholt, Neddersassen.

**Feldhusen** is de Familiennaam von

* Anka Feldhusen (* 1966), düütsche Diplomatin,
* Anna Feldhusen (1867–1951), düütsche Malerin,
* Arne Feldhusen (* 1971), düütschen Speelbaas,
* Johann Feldhusen (1577–1643), Jurist un Raadsherr ut Lübeck,
* Jörg Feldhusen (* 1956), düütschen Maschinenboinschenör.

Kiek ok bi: Feldhausen, Feldhus, Feldhuß.
Feldhausen

**Feldhausen** betekent

* Feldhausen, Oort in de Stadt Bottrop, Noordrhien-Westfalen,
* Feldhausen, Stadtdeel von de Stadt Gammertingen in’n Landkreis Sigmaringen, Baden-Württemberg.

Dat is ok de hoochdüütsche Naam von

* Feldhusen, Oort in de Gemeen Sulingen in’n Landkreis Deefholt, Neddersassen,
* Feldhusen, Oort in de Gemeen Schortens in’n Landkreis Freesland, Neddersassen,
* Feldhusen, Oort in de Gemeen Leendaal in’n Landkreis Oosterholt, Neddersassen.

**Feldhausen** is de Familiennaam von

* Johann Gerhard Feldhausen (üm 1767–1838), düütschen Amtsvaagd.

Kiek ok bi: Feldhusen.
Falkenborg

**Falkenborg** betekent

* Falkenborg, Oort in de Gemeen Geestland in’n Landkreis Cuxhoben, Neddersassen,
* Falkenborg, Oort in de Gemeen Syke in’n Landkreis Deefholt, Neddersassen,
* Falkenborg, Oort in de Gemeen Gannerseer in’n Landkreis Ollnborg, Neddersassen.

**Falkenborg** is de Familiennaam von

* Brian Falkenborg (* 1978), US-amerikaanschen Baseballspeler.
Neemöhlen

**Neemöhlen** betekent

* Neemöhlen, Oort in’n Stadtdeel Ottensen von de Stadt Hamborg,
* Neemöhlen, Oort bi Elm in de Gemeen Geestland in’n Landkreis Cuxhoben, Neddersassen,
* Neemöhlen, Oort bi Niewohl in de Gemeen Geestland in’n Landkreis Cuxhoben, Neddersassen,
* Neemöhlen, Oort in de Gemeen Böhm in’n Landkreis Heidkreis, Neddersassen,
* Neemöhlen, Oort in de Gemeen Näätz in’n Landkreis Lümborg, Neddersassen,
* Neemöhlen, Oort bi Daulsen in de Gemeen Veern in’n Landkreis Veern, Neddersassen.

Kiek ok bi: Niemöhlen.
Heesen

**Heesen** betekent

* Heesen, Oort in de Gemeen Hilgermissen in’n Landkreis Neenborg, Neddersassen,
* Heesen, Oort in de Gemeen Hagen in’n Landkreis Cuxhoben, Neddersassen,
* Heesen Yachts, nedderlandsche Schippwarft.

**Heesen** is de Familiennaam von

* Anke te Heesen (* 1965), düütsche Museologin,
* Bernd Heesen (* 1964), düütschen Weertschopsinformatiker,
* Jessica Heesen, düütsche Philosofin un Medienethikerin,
* Julia Heesen (* 1976), düütsche Juristin un Beamtin,
* Martha Heesen (* 1948), nedderlandsche Schrieversche,
* Peter Heesen (* 1947), düütschen Verbandsfunkschonär,
* Thomas von Heesen (* 1961), düütschen Footballspeler un -trainer.

Kiek ok bi: Heessen, Heeßen, Heese.
Johann David Grote

**Johann David Grote** (* 13. Juli 1697 in Elljeroe; † 31. Januar 1772 in Hagen) weer en düütschen Verwaltungsbeamten.

Grote is 1697 in Elljeroe boren. He weer von 1736 bet 1742 Amtsschriever bi dat Amt Hoya un is dor denn Amtmann worrn. Later weer he bet to sien Dood 1772 Amtmann von dat Amt Hagen.

He hett an’n 26. November 1733 in Söttmer Charlotte Elisabeth Mauer (13. April 1707–30. Dezember 1749) freet. De beiden harrn den Söhn Carl Johann Samuel Grote (24. Januar 1738–2. Oktober 1820), de later ok Amtmann worrn is.

## Footnoten
Carl Johann Samuel Grote

**Carl Johann Samuel Grote** (* 24. Januar 1738 in Ehrenborg; † 2. Oktober 1820 in Dannenbarg) weer en düütschen Verwaltungsbeamten.

Grote is as Söhn von Charlotte Elisabeth, borene Mauer (13. April 1707–30. Dezember 1749), un Johann David Grote (13. Juli 1697–31. Januar 1772) in Ehrenborg boren un an’n 26. Januar in Schmalwörn döfft worrn. He weer Amtsschriever in dat Amt Lüchow un is dor bet to dat Vörjohr 1792 to’n Titulär-Amtmann opstegen. To disse Tied is he Amtmann von dat Amt Dannenbarg worrn. Dat is he bet to sien Dood 1820 bleven. He harr toletzt den Rang von en Oberamtmann.

He hett an’n 12. Oktober 1777 in Lümborg Sophia Margaretha Meyer (23. Juni 1752–25. August 1819) freet. De beiden harrn de Söhns Friedrich Georg Ludwig (17. November 1788–1. September 1868), Charlotte Wilhelmine (1793–1874) un Wilhelm Ferdinand (2. Mai 1794–2. Dezember 1870).

## Footnoten
Levin von Schlepegrell

**Cuno Hans  von Schlepegrell** (* 1722 in Bookholt; † 15. November 1801 in Hagen) weer en düütschen Verwaltungsbeamten.

Von Schlepegrell is 1722 as Söhn von Johanna Antoinetta Juliana, borene Hedemann (1696–22. Februar 1770), un den Drost von dat Amt Veern, Johann Levin von Schlepegrell (1683–18. Januar 1742), op Good Bookholt in dat Dörp Bookholt boren un an’n 25. Oktober 1722 in de Johannis-Kark in Visselhöövd döfft worrn. He weer von 1739 bet to’n 1. August 1743 op de Ridderakademie Lümborg un hett von November 1743 bet 1747 an de Universität Göttingen Juristeree studeert. An’n 29. Juni 1748 hett he siene Prüfung as Auditer maakt un weer denn von 1748 bet 1756 Auditer bi dat Justizkollegium von de Hertogdömer Bremen un Veern in Stood. Von Schlepegrell is 1753 Bövervaagd von dat Gericht Land Wusten to Dorum worrn. He weer ok för de Ridderschop von dat Hertogdom Veern Assesser bi dat Hoffgericht Stood. Toletzt weer he bet to sien Dood 1801 Oberhauptmann von dat Amt Hagen. He is an’n 15. November doodbleven un an’n 27. November 1801 op’n Karkhoff in Braamst begraven worrn.

Von Schlepegrell hett von Arp Johann Casper von Krough dat Good in Biloh köfft.

Siene Kinner weren Johann Georg Ludwig (7. Januar 1764–30. März 1831), Ernst August (üm 1770–5. Mai 1796) un Louise Friederike Dorothea (29. Juni 1775–30. Januar 1799).

## Footnoten
Johann Levin von Schlepegrell

**Johann Levin von Schlepegrell** (* 1683 in Bookholt; † 18. Januar 1742 in Oosterholt) weer en düütschen Verwaltungsbeamten.

Von Schlepegrell is 1683 as Söhn von Ursula Sophia, borene Hodenberg (21. April 1660–31. Januar 1709), un Christoph Gebhard von Schlepegrell (1648–vör 1711) op dat Good Bookholt in dat Dörp Bookholt boren un in de Johannis-Kark in Visselhöövd döfft worrn. He weer von 1697 bet to’n 27. Januar 1703 op de Ridderakademie Lümborg. Von 1723 bet 1733 weer he Drost von dat Amt Veern un denn bet to sien Dood 1742 Drost von dat Amt Oosterholt. Tosätzlich weer he ok Landraad von de Ridderschop von dat Hertogdom Veern.

He hett üm 1712 Johanna Antoinetta Juliana Hedemann (1696–22. Februar 1770) freet. De beiden harrn de Kinner Johann Christoph (1714–29. Januar 1774), Anna Charlotta Eleonora (23. August 1716–20. März 1723), Friderich Albrecht (29. September 1717–22. April 1719), Alexander Georg Ernst Wilhelm (14. Oktober 1718–26. November 1722), Ludewig (6. Dezember 1719–21. Februar 1723), Sophia Friederica (* 27. Dezember 1720), Cuno Hans (1722–15. November 1801; later Drost von dat Amt Hagen), Charlotte Marie (* 14. Juli 1724), Dorothea Augusta Eleonora (* 3. November 1725) un Wilhelmine Johannetta Cornelia (27. April 1732–25. Februar 1752). Von Schlegegrell is 1742 in Oosterholt doodbleven un in Visselhöövd begraven worrn.

## Footnoten
Specken

**Specken** betekent

* Specken, Weg dör sied Gelänn, de mit Holt befastigt is,
* Specken, Oort in de Gemeen Twüschenahn in’n Landkreis Ammerland, Neddersassen,
* Specken, Oort in de Stadt Aithe in’n Landkreis Cloppenborg, Neddersassen,
* Specken, Oort in de Gemeen Drebber in’n Landkreis Deefholt, Neddersassen,
* Specken, Oort in de Gemeen Hille in’n Kreis Minnen-Lübke, Noordrhien-Westfalen,
* Specken, Oort in de Gemeen Rastörpe in’n Landkreis Neenborg, Neddersassen,
* Specken, Oort in de Gemeen Kerklinneln in’n Landkreis Veern, Neddersassen.

Kiek ok bi: Speck, Specke.
Johann Friedrich Cordemann

**Johann Friedrich Heinrich Cordemann** (* 23. Februar 1718; † 10. Februar 1776 in Veern) weer en düütschen Verwaltungsbeamten.

Cordemann is 1718 as Söhn von Sophia Elisabeth, borene Bartels, un den Obrist Friedrich Balduin Cordemann (9. Juni 1684–1756) boren. He hett 1736 en Studium von de Juristeree an de Universität Göttingen anfungen. Na dat Studium güng he in’n kurhannöverschen Verwaltungsdeenst. He is 1747 Amtsschriever bi dat Amt Ostroe worrn un keem 1750 as Amtsschriever in dat Amt Oosterholt. Von dor is he 1760 as Amtmann in dat Amt Calenberg versett worrn. Von 1762 bet to sien Dood 1776 weer he Amtmann von dat Amt Veern.

He hett 1748 Johanne Caroline Bothe († 4. Januar 1749) freet. De beiden harrn een Söhn. In twete Eh hett he an’n 26. Januar 1750 in Ostroe Justina Elisabeth Heider († 28. März 1763) freet. De beiden harrn söss Kinner, ünner annern Friedrich Balduin (* 19. Juli 1750), Ernst Georg Christian (* 3. September 1751), Philippina Carolina (1. September 1752–12. November 1752), Friederica Wilhelmina Justina (10. Dezember 1754–30. Dezember 1792) un Burchard Conrad (* 4. März 1756). In drüdde Eh hett he toletzt noch an’n 6. Oktober 1764 in Veern Wilhelmine Margarethe von Hattorf (28. Dezember 1731–9. Juli 1808; Dochter von Heinrich Hattorf) freet. Mit ehr harr he den Söhn Friedrich Conrad Hinrich (1767–25. September 1779).

Cordemann is 1776 in Veern doodbleven un an’n 17. Februar 1776 in Achem begraven worrn.

## Footnoten
Bruno Krupp

**Bruno Krupp** (* 5. Februar 1928 in Köln-Merkenich; † 14. April 2015) weer en düütsch Politiker vun de SPD.

## Utbillen un Berop
Bruno Krupp hett tonächst de Volksschool un de Verwaltensschool besöcht un en Verwaltensutbillen maakt. He weer  Angestellter un Deenstordnungsangestellter. Dorneben weer he ok Direkter vun de Allgemeen Oortskrankenkass Leverkusen.

## Politik
Bruno Krupp weer siet 1953 Liddmaat vun de SPD. Af 1954 weer he Vörstandsliddmaat un af 1962 Vörsitter vun de SPD in Leverkusen. 1945 wurr he Liddmaat vun de Gewerkschaft Öffentliche Dienste, Transport und Verkehr. 1956 wurr Krupp Raatsherr  vun de Stadt Leverkusen. Dor weer he Fraktschonsvörsitter vun de SPD van 1958 bit 1961. He weer af 1964 Leverkusener Börgermeester, af August 1971 Stadtkämmerer un van 1975 bit 1989 wark he as Oberstadtdirektor.

Bruno Krupp weer van' 24. Juli 1966 bit to'n 27. Mai 1975 direkt wählt Liddmaat vun den Landdag Noordrhien-Westfalen (6. un 7. Wahlperiood) för den Wahlkreis 050 Leverkusen.

Krupp weer Dräger vun dat Bundsverdeenstkrüüz un kreeg 1991 den Ehrenring vun de Stadt Leverkusen.

## Weblenken
* Indrag in dat Leverkusener who's who
* Bruno Krupp up de Sieden vun den Landdag vun Noordrhien-Westfalen
* ''Bruno Krupp stirbt mit 87 Jahren.'' Nahroop in den Kölner Stadt-Anzeiger van' 15. April 2015
Flagg vun Virginia

De **Flagg vun den US-Bundsstaat [[Virginia]]** wurr an' 9. März 1904 inführt.

## Beschrieven
De Flagg wiest dat Segel vun Virginia up blau Feld. Blau is de Farv vun de Union. 

Dat witt umrand Segel wiest in de Midden en blau kleed Fru, de antike Personifikatschoon vun de  Tapferkeit Virtus, de as Siegerin över en dooden Tyrann dorstellt is. Dorbi stellt se een Foot up den Besiegten un stütt sück up en Speer. In de linke Hand drocht se en Schwert.  

De Tyrann, England, hollt in de linke Hand en körtslahn Kette un in de rechte Hand en Pietsch. De fallen Kroon verdüütlicht de Lotlöösen vun de Monarkie. Över de Fruensfigur steiht as Text de Naam vun den Staat Virginia, dorünner dat latiensch Motto: 
:„Sic semper tyrannis.“ („*So sall dat immer den Tyrannen ergahn!*“)

## Flaggengrööten
För de Flagg vun Virginia gifft dat en besünner Flaggengrööten (engelsch.: *Salute to the flag*). De wurr vun de Generalversammlung vun Virginia 1954 fastleggt:
**engelsch;** salute the flag of Virginia,
with reverence and patriotic devotion
to the ‘Mother of States and Statesmen,’
which it represents—the ‘Old Dominion,’
where liberty and independence were born.

Ick grööt de Flagg vun Virginia,
mit Ehrfurcht un Hengaav
an de Moder vun de Staaten un Staatsmänner,
de se repräsenteert-de olt Herrschap,
wo Freeheit un Unafhängigkeit boren wurrn
}}

## Enkeld Nahwiesen


## Weblenken
* The Virginia State Flag (engelsch Beschrieven)

## Literatur
* The Flag Institute (Hrsg.): *Nationalflaggen der Welt*. Hamborg: Edition Maritim, 2000. ISBN 3-89225-402-8
* Karl-Heinz Hesmer: *Flaggen und Wappen der Welt. Geschichte und Symbolik der Flaggen und Wappen aller Staaten*. Gütersloh: Bertelsmann Lexikon Verlag, 1992. ISBN 3-570-01082-1
Heilbronn

**Heilbronn**  is en Grootstadt in’ Noorden vun Baden-Württemberg un mit 125.960  Inwahner (Stand: 31.12.2018) up en Flach vun 99,88 km², söbentgröttste Stadt vun dat Bundsland. De Stadt liggt an Neckar, etwa 50 Kilometer nördlich vun de Landshööftstadt Stuttgart, is en eegen Stadtkreis un doröver herut Sitt vun den Landkreis Heilbronn, de de Stadt vullstännig ümgifft. Buterdem is Heilbronn Böverzentrum vun de Region Heilbronn-Franken, de den Nordosten vun Baden-Württemberg umfaat. De Gegend um Heilbronn wurrd in de wiedere Region meest dat *[[Unterland (Württemberg)|Unterland]]* nömmt.

Eerstmals 741 nömmt, kreeg Heilbronn 1371 den Status vun en Rieksstadt un entwickel sück wegen sien Laag an' Neckar af dat laat Middelöller to en bedüüden Hannelsplatz. To Anfang vun 19. Johrhunnert wurr Heilbronn en vun de Zentren vun de fröh Industrialisierung in Württemberg. De Heilbronner Oltstadt wurr bi den  Luftangreep van’ 4. Dezember 1944 vullständig to Schann maakt un in de 1950er Johren weer upricht. Ut disse Tiet stammen hüüd de meest Bauwarken in de Binnenstadt.

Heilbronn is wegen sien utdehnt Rebflachen bekannt as Stadt vun den Wien. De Stadt wurrd ok *Käthchenstadt* nömmt, nah den Naam vun de Titelperson in Heinrich von Kleist sien Schauspeel *[[Das Käthchen von Heilbronn]]*.

2019 fun dor van'n 17. April bit to'n 6. Oktober de Bundsgordenschau statt.

## Literatur
* *Chronik der Stadt Heilbronn*. Stadtarchiv Heilbronn, Heilbronn 1895–2004, bitlang herutbrocht wurrn sünd de Bände I – VII (741 bit 1957) un X (1970 bit 1974)
* Marianne Dumitrache, Simon M. Haag: *Archäologischer Stadtkataster Baden-Württemberg. Bd. 8.: Heilbronn*. Landesdenkmalamt Baden-Württemberg, Stuttgart 2001, ISBN 3-927714-51-8.
* Julius Fekete: *Kunst- und Kulturdenkmale im Stadt- und Landkreis Heilbronn*. Theiss, Stuttgart 2002, ISBN 3-8062-1662-2.
* Helmut Schmolz, Hubert Weckbach: *Heilbronn. Geschichte und Leben einer Stadt*. 2. Uplaag. Konrad, Weißenhorn 1973, ISBN 3-87437-062-3.
* Christhard Schrenk, Hubert Weckbach, Susanne Schlösser: *Von Helibrunna nach Heilbronn. Eine Stadtgeschichte*. (Veröffentlichungen des Archivs der Stadt Heilbronn; Bd. 36). Theiss, Stuttgart 1998, ISBN 3-8062-1333-X.

## Weblenken

* DNB-Katalog

## Enkeld Nahwiesen
Grafel

**Grafel** betekent

* Grafel, Oort in de Gemeen Annerlingen in’n Landkreis Rodenborg, Neddersassen,
* Grafel, Oort in de Gemeen Rodenborg in’n Landkreis Rodenborg, Neddersassen,
* Grafel, Oort in de Gemeen Kerklinneln in’n Landkreis Veern, Neddersassen.
Lehrde

De **Lehrde** is en 29 Kilometer langen Beek op de Linnelner Geest (Landkreise Rodenborg, Heidkreis un Veern), de in de Aller münnt.

De Born von de Lehrde liggt twüschen Visselhöövd un Oddingen. Von dor flütt de Beek na Süüdwesten vörbi an Limmerbarg un Kedenborg (mit Griemen un Fahlbeek). Von links doot Fahlbeek un Hilligensehler Graven in de Lehrde münnen. De Fahlbeek hett den Born in dat Naturschuulrebeed Oddinger Ossenmoor. De Beek geiht denn an Stellich langs. Dor nimmt se von rechts den Wehnser Beek un den Bleckwedeler Graven op. Stück wieder liggt an dat rechte Över de Oort Lehrden. De Lehrde flütt twüschen de Öörd Groten Heinz un Idsen dör un nimmt bi Hamwie’e von links den Idsener Beek op. Bi Ihlden un Owe geiht de Bundsautobahn 27 över den Beek weg. De Lehrde flütt in en Bagen üm Lehrn rüm, an Grafel, Stemmen un an Wittloh vörbi un nimmt von links den Vethbeek op. In’n Süüdwesten von Hogenabargen güntsied von Barnstäer münnt de Lehrde in de Aller.

Dat Water in de Aller flütt denn över de Werser in de Noordsee.
Brammer

**Brammer** betekent

* Brammer, Gemeen in’n Kreis Rendsborg-Eckernföör, Sleswig-Holsteen,
* Brammer, Oort in de Gemeen Beckeln in’n Landkreis Ollnborg, Neddersassen,
* Brammer, Oort in de Gemeen Eiten in’n Landkreis Veern, Neddersassen,
* Brammer, Oort in de Gemeen Kerklinneln in’n Landkreis Veern, Neddersassen,
* Brammer, Naturschuulrebeed in de Gemenen Harpstäe un Dünsen in’n Landkreis Ollnborg, Neddersassen,
* Brammer, Hannelssellschop ut Karlsruhe.

**Brammer** is de Familiennaam von

* Axel Brammer (* 1955), düütschen Politiker,
* Christiane Brammer (* 1965), öösterrieksche Schauspelerin,
* Christopher Brammer (* 1988), brietschen Pokerspeler,
* Dieter Brammer (1925–1996), düütschen Schauspeler,
* Hermann Ferdinand Brammer (vör 1810–na 1860), düütschen Maler,
* Julius Brammer (1877–1943), öösterriekschen Librettist,
* Karl Brammer (1891–1964), düütschen Journalist un Politiker,
* Ludwig Matthias Anton Brammer (1774–1847), düütschen Maler,
* Philipp Brammer (1969–2014), düütschen Schauspeler un Synchroonspreker.
Vörwark

**Vörwark** betekent

* Vörwark, Hoff, de to en Good tohöört,
* Vörwark, Oort in de Gemeen Poel in’n Landkreis Noordwestmekelborg, Mekelborg-Vörpommern,
* Vörwark, Oort in de Gemeen Sulingen in’n Landkreis Deefholt, Neddersassen,
* Vörwark, Oort in de Gemeen Bremervöör in’n Landkreis Rodenborg, Neddersassen,
* Vörwark, Oort in de Gemeen Snevern in’n Landkreis Rodenborg, Neddersassen,
* Vörwark, Oort in de Gemeen Vörwark in’n Landkreis Rodenborg, Neddersassen,
* Vörwark, Stadtbezirk von Lübeck, Sleswig-Holsteen.

Kiek ok bi: Vorwark, Logumer Vörwark.
Bretel

**Bretel** betekent

* Bretel, Oort in de Gemeen Visselhöövd in’n Landkreis Rodenborg, Neddersassen,
* Bretel, Oort in de Gemeen Boisle in dat Département Somme, Frankriek,
* Bretel, Oort in de Gemeen Boismont in dat Département Somme, Frankriek,
* Bretel, Oort in de Gemeen Gézaincourt in dat Département Somme, Frankriek.

**Bretel** is de Familiennaam von

* Eugène Bretel (1842–1933), franzööschen Ünnernehmer,
* Jacques Bretel, franzööschen Dichter,
* Jehan Bretel (1210–1272), franzööschen Dichter.
Borgwall

**Borgwall** betekent

* Borgwall, Wall von en Wallborg,
* slaavsch Borgwall, en besünnere Form von Wallborg bi de Slaven,
* Borgwall, Oort in de Gemeen Kruckow in’n Landkreis Vörpommern-Griepswoold, Mekelborg-Vörpommern,
* Borgwall, Oort in de Gemeen Zeven in’n Landkreis Rodenborg, Neddersassen,
* Borgwall, Insel in’n Krakower See, Mekelborg-Vörpommern.
Landmark

**Landmark** betekent

* Landmark, Oort in de Gemeen Bülkau in’n Landkreis Cuxhoben, Neddersassen,
* Landmark, Oort in Arkansas, USA,
* Landmark, Oort in Manitoba, Kanada,
* Landmark Education, Ünnernehmen ut de USA, dat Seminare anbüddt,
* Landmark Trust, Organisatschoon in Grootbritannien, de sik för dat Bewohren von Bodenkmaals insett,
* The Landmark, Wulkenkratzer in Abu Dhabi, Vereenigte Araabsche Emiraten,
* The Landmark, Büro- un Inkoopszentrum in Hongkong,
* The Landmark, Wulkenkratzers in London, England,
* The Landmark London, Hotel in London, England,
* The Landmark, Hotel un Kasino in Las Vegas, Nevada, USA,
* Keangnam Hanoi Landmark Tower, Wulkenkratzer in Hanoi, Vietnam,
* Yokohama Landmark Tower, Wulkenkratzer in Yokohama, Japan,
.

**Landmark** is de Familiennaam von

* Kjell Landmark (1930–2010), noorweegschen Schriever un Politiker,
* Philipp Landmark (* 1966), Swiezer Journalist.
Flagg vun den Freestaat Sassen

De **Flagg vun den Freestaat [[Sassen (Bundsland)|Sassen]]** besteiht ut en waagrecht deelt witt-gröön Bikolore. De Deenstflagg vun den Freestaat, de vun staatlich Stellen führt wurr, drocht tosätzlich dat  Sassisch Wappen. Se wurr an' 3. Oktober 1990, mit de Neegrünnen vun den Freestaat Sassen weer inführt. 

In Artikel 2  vun de sassisch Verfaaten heet dat in Afsatz 2:
:*Die Landesfarben sind Weiß und Grün.*
In Afsatz 4 wurrd wiederhen ergänzt: 
:*Im Siedlungsgebiet der [[Sorben]] können neben den Landesfarben und dem Landeswappen [[Sorben#Symbole der Sorben|Farben und Wappen der Sorben]], im schlesischen Teil des Landes die Farben und das [[Wappen Niederschlesiens]] gleichberechtigt geführt werden.*

## Historie

Bit 1815 weer de sassisch Flagg Swaart un Geel.

Nah de Befreeenskriegen, de Sassen an de Siet vun dat mit Frankriek verbünd  Rhienbund verleesen dee, un den Wiener Kongress 1815 wurrn Witt un Gröön to de Landsfarven. So wurr nah de verlustrieken Slachten in de Befreeenskriegen ok nah buten hen en Neeanfang un de Afgrenzen vun de nu preußisch Provinz Sassen (hüüd gröttstendeels Sassen-Anholt, de bruukt bit hüüd en swaart-geel Flagg) vulltrucken.
De Farven wurrn vun de Kokarden vun de sassisch Truppen övernommen – all bi de Rückkehr vun den König un de sassisch Truppen wurr Dresden in Witt un Gröön smückt. 

All dornah folgen sassisch Staaten hemm ebenfalls de witt-gröön Flagg un dat Wappen vun de  Wettiner in Gebruuk harrt. 1952 verlor de Flagge mit de Uplöösen vun Sassen in' Toog vun de Verwaltensreform in de DDR bit 1990 hör Funktschoon. Dat weer ok all so af 1933/34 wiels den Natschonalsozialismus.


Bild:State flag of Saxony before 1815.svg|Kurförstendom Sassen (bit 1806)
Bild:State flag of Saxony before 1815.svg|Königriek Sassen (1806–1815)
Bild:Flagge Königreich Sachsen (1815-1918).svg|Königriek Sassen (1815–1918)
Bild:State flag of the Saxony (1815-1952).gif|Freestaat Sassen (1918–1934)
Bild:State flag of the Saxony (1815-1952).gif|Land Sassen (1945–1952)


To'n Deel gifft dat ok Dorstellen vun de Flagg mit dat jewielig kursassisch Wappen bzw. af 1806 königlich-sassisch Wappen. 

Ok de meest döringsche Staaten, de ut de Ernestinsche sassisch Rebeeden entstahn weer hemm bit to dat Grünnen vun dat Land Döringen 1920 de Farven Swaart, Geel, Gröön un Witt in hör Flaggen bruukt.

## Webllenken

* Flaggenbeschrieven up sachsen.de
* Flaggenbeschrieven up Flaggenlexikon.de
Bullenwinkel

**Bullenwinkel** betekent

* Bullenwinkel, Oort in de Gemenen Neehuus un Kumbarg in’n Landkreis Cuxhoben, Neddersassen,
* Bullenwinkel, Oort in de Gemeen Potsdam, Brannenborg,
* Bullenwinkel, Strand an’n Grunewaldsee in Berlin.

Dat is ok de hoochdüütsche Naam von

* Bullewinkel, Oort in de Gemeen Kolbarg, Woiwodschop Westpommern, Polen.
Winkelmoor

**Winkelmoor** betekent

* Winkelmoor, Oort in de Gemeen Worpsweed in’n Landkreis Oosterholt, Neddersassen,
* Winkelmoor, Oort in de Gemeen Grabow in’n Landkreis Ludwigslust-Parchen, Mekelborg-Vörpommern.
Jumanji

**Jumanji** betekent

* *[[Jumanji (Book)|Jumanji]]*, Kinnerbook vun Chris Van Allsburg ut dat Johr 1981,
* *[[Jumanji (Film)|Jumanji]]*, US-amerikaanschen Fantasyfilm na dat Book ut dat Johr 1995,
* *[[Jumanji (Trickfilmreeg)|Jumanji]]*, US-amerikaansche Trickfilmreeg na dat Book un den Film vun 1996–1998.
Giehl

**Giehl** () is en Oort in de Gemeen Vollerso (Samtgemeen Hambargen) in’n Landkreis Oosterholt, Neddersassen. To Giehl höört ok de Forsthoff Hallah.

## Geografie

Giehl liggt op de Geest. In’n Süüdwesten von’n Oort liggt dat Naturschuulrebeed Springmoor. De Giehler Beek flütt en beten mehr as een Kilometer in’n Süden bi Giehlermöhlen langs.

De Naveröörd sünd Kuhs Siedlung in’n Noorden, Kuhs, Nee Kuhs un Dahldörp in’n Noordoosten, Kuhstermoor un Nee Kuhstermoor in’n Oosten, Giehlermoor in’n Süüdoosten, Ahrensdörp, Vollerso un Giehlermöhlen in’n Süden, Paddewisch un Steern in’n Westen un Helljes in’n Noordwesten.

## Historie

De Oort kummt 1187 as *Gile* toeerst in de Oorkunnen vör.

In de Franzosentied von 1810 bet 1814 hett de Oort to de Mairie Kuhs in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1851 to dat Gericht Beverst un von 1851 bet 1859 to dat Amt Beverst tohöört. 1859 is dat Amt oplööst worrn un Giehl is in dat Amt Oosterholt wesselt, to dat de Oort bet 1885 tohöört hett. Na 1885 weer Giehl in’n Kreis Oosterholt un keem 1932 an’n nu noch grötteren Landkreis Oosterholt.

De Oort is an’n 1. April 1937 Deel von de Gemeen Vollerso worrn.

### Inwahnertall

### Religion

Giehl is evangeelsch-luthersch präägt un höört to dat Kaspel von de Erlöser-Kark in Kuhs.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

In’n Westen von Giehl liggt de Golfclub Worpsweed.

### Verkehr

Dör Giehl löppt de Bundsstraat 74, de in’n Noordoosten över Kuhs un Basdaal na Bremervöör geiht un in’n Süüdwesten över Wallhöben, Oosterholt-Scharmbeek un Hu’e na Bremen-Noord.

De Opfohrt 16 Bremen-Noord op de Autobahn 27/270 liggt so 27 Kilometer in’n Süüdwesten von Giehl.

De nächste Bahnhoff is so bi twölv Kilometer wied weg in’n Süüdwesten de Bahnhoff Olenbüttel an de Bahnlien Bremen–Bremerhoben.

### Scholen

De Kinner ut Giehl gaht na de Grundschool Kuhs.

## Footnoten
Vethbeek

De **Vethbeek** is en negen Kilometer langen Beek in de Landkreise Heidkreis un Veern, de in de Lehrde münnt.

De Born von’n Vethbeek liggt bi Helmsen in’n Noordoosten von Vethem in dat Naturschuulrebeed Vehmsmoor. Von dor flütt de Beek na Süüdwesten, twüschen Vethem un Maienbrook dör, an Blankemöhlen langs un dör Witten Kampen. Dor geiht de Landsstraat 160 över den Beek weg. Bi Witten Kampen nimmt de Vethbeek ok den Thransgraven op. Twüschen Witten Kampen un Odersen dreiht de Beek op Noordwest un is in de Neegd von Odersen mit’n Oderser Kanaal verbunnen. Dicht bi disse Steed güng fröher ok de Brügg von de Bahnlien Veern–Wasra över den Beek weg. De Bahnlien weer von 1910 bet 1936 in Bedriev. Denn geiht de Vethbeek dör Wittloh, warrt von de Landsstraat 159 krüüzt un münnt kort later in de Lehrde.

Dat Water in de Lehrde flütt denn över de Aller un de Werser in de Noordsee.

1988 is en 87 Hektar groot Landschopsschuulrebeed *Vethbeek* inricht worrn.

För den Ünnerholt von de Waterlööp an’n Vethbeek weer bet 1971 de Waterverband för den Vethbeek un de Lehrde in Wittloh tostännig. Siet 1971 is de Oderser Diekverband in Odersen tostännig.

## Footnoten
Westen Half von dat Lange Moor

De **Westen Half von dat Lange Moor** is en 11 Hektar groot Naturschuulrebeed, dat op dat Rebeed von Sankt Jürgen in de Gemeen Leendaal (Landkreis Oosterholt, Neddersassen) liggt. De Öörd ümto sünd Worpheim, Lüninghusen, Frankenborg un Överenn.

Dat Naturschuulrebeed driggt dat Kennteken NSG LÜ 92 un is an’n 18. Januar 1984 ünner Schuul stellt worrn.

Dat Rebeed is en Rest von dat Lange Moor wat fröher en groot Moorrebeed twüschen Weyerbarg un Leendaal weer, nu aver to’n groten Deel koloniseert un aftörft worrn is. Aver ok üm un bi en Viddel von dat Schuulrebeed is aftörft worrn. Dorüm wesselt sik Stücken af, de deelwies oder gornich aftörft sünd un billt en utpräägt Relief.

In dat Moor finnt sik Stücken, op de dat Hoogmoor höger wassen deit, blangen Stücken, op de sik verscheden Stadien wiest, in de dat Moor degenereert un dör Sukzession dör annere Planten aflööst worrn is.
Loch Lomond (Brenneree)

**Loch Lomond**  is en Destille för Whisky in de Stadt Alexandria an’n süüdlichen Loch Lomond, Schottland.

## Historie

De Brenneree Loch Lomond is 1966 dör de US-amerikaansche *Littlemill Distillery Company* grünnt worrn. In’t Johr 1984 weer se wedder dicht maakt un is dat Johr dorop in’n Besitt vun de Familie Bulloch kamen, de al siet 1842 in’t Spirituosen-Gewarf aktiv is. 1987 hebbt se de Brenneree wedder apen maakt. 1993 weer en *Coffey still* inboet. De Destille is vundaag de eenzige in Schottland, de Malt- und Grain-Whisky in een Brenneree produzeert un dormit ok en Single-Blend-Whisky anbeden kann. Single-Malt-Whisky ut de Destille warrt mit ünnerscheedliche Egenorden und ünner verscheden Naams in’n Hannel bröcht. Blangen den Loch Lomond gifft dat den **Craiglodge**, **Croftengea**, **Glen Douglas**, **Inchmoan**, **Inchmurrin** un den **Old Rhosdhu**.

De *Loch Lomond Single Highland Malt Scotch Whisky* is wiet verbreedt un kann faken ok in’n Supermarkt funnen warrn. De Marke is ünner annern ok dör de Comic-Reeg *[[Les aventures de TinTin]]* (dt.: *Tim und Struppi*) vun Hergé (1929−1983) bekannt worrn, in de de Figur Kaptein Haddock as ok Tim sien troen Hund Struppi geern en Whisky drinkt, de Loch Lomond heet. De Marke in de Comicreeg is aver vun Hergé utdacht un hett nix mit de Brenneree to kriegen. De is neemlich jünger.

## Kiek ok
* List vun de schottischen Brennereen
Years & Years

**Years & Years** is en britisch Elektropopband ut London, de insbesünnere mit de Leeder  *Sunlight* un *King* ehrn internatschonalen Dörbröök fiern kunn. 

## Historie vun de Band
Grünnd wurr Years & Years vun Michael Goldsworthy un Emre Turkman, de sück 2010 up de Söök nah Mitmusiker in't Internet kennen lehrt hemm. Vullstännig wurr dat Trio mit den Schauspeler Olly Alexander, up de se in hör Früendskrink drapen sünd. Dat düer bit 2013, bit se bi dat lütt  Label *Kitsuné Music* mit *Traps* un *Real* hör eerst beid Singles rutbringen deen. Todem harrn se mit hör Liveupträen vun sück reden maakt, so dat Polydor up de Grupp upmarksom wurrn weer un se 2014 ünner Verdrag nehm. 

In' August keem de Single *Take Shelter* herut, de en Achtungserfolg un in Bulgarien sogor en Nummer-een-Hit wurr. Wenig later keem de Single *Sunlight* herut, en Tosommenarbeit mit den  belgischen DJ The Magician. Dat Leed keem nich blots in Belgien in de Top Ten sonnern keem ok in de UK up Platz 7, wat gliekbedüüdend mit den eersten UK-Hit vun den Belgier weer. 

Neben eegen Upträen in ganz Europa, weern se den Sömmer över up völ Festivals vertreden un sünd ünner annern bi Mø, Clean Bandit un Sam Smith as Vörband uptreeden. Enn' November folg *Desire*, mit de Years & Years ehrn eersten eegen Hit in de britisch Charts harrn. Bi de BBC-Prognose för den Sound of 2015 keemen se up Platz een un ok bi MTV Brand New for 2015 hörr de Band to de Nomineerten. Bi de *Critics’ Choice* för de BRIT Awards hörr de Band to de Vörutwahl.

In' März 2015 folg de nächste Single *King*, de up Platz 1 vun de britisch Charts insteeg un en internatschonaler Erfolg wurr.

An' 12. September 2015 hemm se dat letzte Konzert vun dat SWR3 New Pop Festival 2015 speelt.

## Liddmaaten
* Olly Alexander, Singer
* Michael Goldsworthy, Bassist
* Emre Turkman, Synthesizer

## Diskografie
**EPs**
* *Y & Y* (2015)

**Leeder**
* *Traps* (2013)
* *Real* (2014)
* *Take Shelter* (2014)
* *Sunlight* / The Magician featuring Years & Years (2014)
* *Desire* (2014)
* *King* (2015)
* *Worship* (2015)
* *Shine* (2015), Polydor
* *Eyes Shut* (2015), Polydor

## Bornsn




## Weblenken
* Offizielle Homepage (engelsch)
* Offizielle Soundcloud-Siet
* Years & Years bi Allmusic (engelsch)
Walter Polkehn

**Walter Polkehn** (* 24. Juli 1921 in Ortelsburg; † 16. August 1985 in Ollnborg) weer en düütsch Politiker (SPD).

Polkehn weer vun Beroop Polsterer un later Bankbeamter. 1939 wurr he to den Rieksarbeitsdeenst intrucken un weer anslutend bit 1945 Suldat. He keem in Kriegsfangenschap, ut de he eerst 1949 entlaaten wurr.

He weer för de SPD van 1972 bit to sien Dood 1985 Liddmaat vun den Düütschen Bundsdag un wurr immer direkt in’  Wahlkreis Ollnborg wählt.

He weer verheiraadt un harr twee Kinner un siet 1963 Liddmaat vun de SPD.

## Literatur
* Rudolf Vierhaus un Ludolf Herbst (Rutgever): *Biographisches Handbuch der Mitglieder des Deutschen Bundestages 1949–2002.* Band 2, L–Z, Saur, München 2002, ISBN 3-598-23782-0, S. 651
* Kürschner Volkshandbuch des Deutschen Bundestages 10. Wahlperiode
Dennis Lipscomb

**Andrew Dennis Lipscomb** (* 1. März 1942 in Westbury, New York; † 30. Juli 2014) weer en US-amerikaanschen Schauspeler in Film, Fernsehen un Theater.

## Leven un Wark
Lipscomb weer de Söhn vun Marion un Andy Lipscomb. Sien Vadder weer General in de US Army. Eerst hett he de Clarkson University besöcht un dor en Afsluss as Ingenieur maakt. Dorna wull he de Schrieveree studeren, keem denn aver an de Schauspeleree. In London hett he sik to’n Shakespeare-Dorsteller utbilln laten un arbeit dorna in New York, woneem he tohopen in 33 Shakespeare-Opföhren mitspeelt hett – dorünner tweemol in de Rull as *Hamlet*.

Vun de 1980er Johren an hett he – tomeist as Gast- oder Nevendorsteller – ok in tallrieke US-amerikaansche Filmen un Feernsehprodukschonen mitspeelt. 1980 harr he en Hööftrull an de Siet vun Deborah Harry in *Union City*, wat sien eersten Speelfilm weer. Wietere bekanntere Filmen, in de he mitspeelt hett weern to’n Bispeel *Sister, Sister*, *The Day After* oder *Under Siege*.

## Filmografie (Auswahl)

## Borns


## Weblenken
*
Warnau

**Warnau** betekent

* Warnau, Gemeen in’n Kreis Plöön, Sleswig-Holsteen,
* Warnau, Oort in de Stadt Havelberg in’n Landkreis Stendal, Sassen-Anholt,
* Warnau, Stadtdeel von de Stadt Wulfsborg, Neddersassen,
* Warnau, Stroom in de Lümbörger Heid bi Wasra, Landkreis Heidkreis, Neddersassen, de in de Böhm münnt.

Kiek ok bi: Warnow.
Wingst

**Wingst** betekent

* Wingst, Bargen in’n Landkreis Cuxhoben, Neddersassen,
* Gemeen Wingst, Gemeen in’n Landkreis Cuxhoben, Neddersassen.
Berlinit

**Berlinit** betekent

* Berlinit, en Phosphatmineral,
* Berlinit, en Konserveermiddel ut dat 19. Johrhunnert.
Gericht Francop

Dat **Gericht Francop** weer en lütt Patrimonialgericht un Verwaltungsrebeed in Bremen-Veern un in dat Königriek Hannover mit Seet in Francop binnen de Landdrostie Stood. Dor hett blots dat Rebeed von den Oort Francop tohöört. Gerichtsherrn weren toeerst de Familie von Düring un later de Familie von dem Bussche.

## Historie

1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Francop leeg in disse Tied in de Mairie Hasselwarder in’n Kanton Buxthu. 1813 müssen de Franzosen dat Rebeed denn opgeven un de ole Stand is wedderkamen.

Bi de Verwaltungs- un Justizreform an’n 1. Oktober 1852 is dat Gericht Francop Deel von dat Amt Jörk worrn.

### Öörd Stand 1848

## Inwahnertall

## Richters

* ~1830/1840: Prokurater Johann Siade August Postels, Buxthu
* ~1850: tweten Greev Carl Wilhelm Matthias Büttner, Jörk

## Footnoten
Marxen

**Marxen** betekent

* Marxen, Gemeen in’n Landkreis Horborg, Neddersassen.

Dat is ok de hoochdüütsche Naam von

* Marßen, Oort in de Gemeen Olendörp in’n Landkreis Lümborg, Neddersassen.

**Marxen** is de Familiennaam von

* Bentivolius Heinrich Marxen (1911–1995), düütschen Ordensgeistlichen un Wedderständler,
* Erik Marxen (* 1990), däänschen Footballspeler,
* Herbert Marxen (1900–1954), düütschen Teekner, Karikaturist un Maler,
* Josef Marxen (1906–1946), düütschen kathoolschen Preester,
* Klaus Marxen (* 1945), düütschen Jurist,
* Willi Marxen, düütschen evangeelschen Theoloog.

Kiek ok bi: Marxsen.
Hau

**Hau** betekent

* Hau, opdröögt Gras, mit dat Veh fodert warrt,
* Bedburg-Hau, Gemeen in’n Kreis Kleve, Noordrhien-Westfalen,
* Hau, Oort in de Gemeen Winsen in’n Landkreis Horborg, Neddersassen,
* Hau, Oort in de Gemeen Wiehl in’n Oberbergschen Kreis, Noordrhien-Westfalen,
* Hau, Oort in de Gemeen Windeck in’n Rhien-Sieg-Kreis, Noordrhien-Westfalen,
* Hau, Bövereenheit to de Geldsoort Paʻanga op Tonga,
* Hau, von 1939 bet 1945 düütschen Naam von’n Oort Poruba, Tschechien.

**HAU** is afkört för

* IATA-Code von’n noorweegschen Flegerhaven Haugesund.

**Hau** is de Familiennaam von

* Carl Hau (1881–1926), düütschen Jurist,
* Eddy Hau (* 1952), düütschen Motorsportler,
,
* Elisabeth Hau (* 1959), düütsche Sängerin,
* Harald Hau (* 1966), düütschen Weertschopswetenschopper,
* Heide Hau (* 1943), düütsche Badmintonspelerin,
* Hieronymus Hau (1679–1745), düütschen Maler,
* Johannes Hau (1771–1838), düütschbaltschen Maler,
* Lene Hau (* 1959), däänsche Physikerin,
* Hau Pei-tsun (1919–2020), chineesch-taiwanschen Militär un Politiker,
* Woldemar Hau (1816–1895), düütschbaltschen Maler,
* Wolfgang Hau (* 1968), düütschen Rechtswetenschopper.
Weid

**Weid** betekent

* Weid, en Stück Land, op dat Veh grasen kann,
* Weid, Oort in de Gemeen Seevdaal in’n Landkreis Horborg, Neddersassen,
* Weid, fröheren Oort in de Gemeen Buxthu in’n Landkreis Stood, Neddersassen,
* Weid, Stroom in Döringen un Hessen, de in de Ulster münnt,
* Weid, Oort in de Gemeen Jandelsbrunn in’n Landkreis Freyung-Grafenau, Bayern,
* Weid, Oort in de Gemeen Waldkirchen in’n Landkreis Freyung-Grafenau, Bayern,
* Weid, Oort in de Gemeen Rickenbach, Kanton Basel-Landschaft, Swiez,
* Weid, Oort in de Gemeen Gretzenbach, Kanton Solothurn, Swiez,
* Weid, Rebeed in de Stadt Rotkreuz, Kanton Zug, Swiez.

**Weid** is de Familiennaam von

* Jean-Noël von der Weid (* 1944), Swiezer Pianist un Musikoloog,
* Karl Emanuel von der Weid (1786–1845), Swiezer Generaal.

Kiek ok bi: Waid, Weit, Weidt, Vonderweid, Wide.
Höpen

**Höpen** betekent

* Höpen, dat mit Toversicht Verwachten von wat, wat een sik wünscht,
* Höpen, Forst un Forsthoff bi Fleest in de Gemeen Seevdaal in’n Landkreis Horborg, Neddersassen,
* Höpen, lütten Oort bi Schierhoorn in de Gemeen Hanstää in’n Landkreis Horborg, Neddersassen,
* Höpen, Oort in de Gemeen Snevern in’n Landkreis Heidkreis, Neddersassen,
* Höpen, Forst in’n Landkreis Veern, Neddersassen,
* Höpen, Oort in de Gemeen Liebenwalde in’n Landkreis Oberhavel, Brannenborg.

Kiek ok bi: Höpenhoff.
Krusenbusch

**Krusenbusch** betekent

* Krusenbusch, fröher en lütten Oort, nu Deel von’n Hambörger Haven,
* Krusenbusch, Stadtdeel von de Stadt Ollnborg, Neddersassen.
Banff (Brenneree)

**Banff** weer en Whisky-Brenneree in Inverboyndie bi Banff, Banffshire, Schottland.

## Historie
James McKilligan hett 1824 ünner den Naam *Mill of Banff* in de Neeg vun de Colleonard Farm den Vörgänger vun de Destille apenmaakt. As he 1837 doodbleev, hett Alex Mackay de Brenneree wieterföhrt. Se güng 1852 an James Simpson un sien Söhn James jr.

1863 hett James Simpson jr. en poor Kilometers wieter de ne’e **Inverboyndie distillery** boet. De olle Brenneree is dorna stillleggt worrn. An’n 9. Mai 1877 is dat Hööfthuus vun de Destille afbrennt, man in’n Oktober künn al wedder produzeert warrn, vun wegen dat de Lagerhüüs un de Molteree nich bedrapen weern. Siet de Tiet hett de Brenneree en egenen Sprüttenwagen hatt as eerste in de Gegend. In’n März 1932 hett de *Scottish Malt Distillers Ltd.* (SMD) de Brenneree övernahmen.

Bi en Luftangreep an’n 16. August 1941 is de Brenneree dör en düütsche Junkers Ju 88 swoor drapen worrn. Ut dat Lagerhuus 12, dat vullstännig tonichten maakt weer, lööp brennen Whisky op de Straat un de Feller. Keih op de Waid hebbt den Whisky, de nich verbrennt weer sopen un künnen den Dag dorop nich molken warrn, vunwegen dat se noch nich wedder stahn künnen. Aanten un Göös  in de Dieken ümto sünd ddelwies an Alkoholvergiften doodbleven. Bit to’n Enn vun’n 2. Weltkrieg weer de Brenneree as Ünnerkumst för Suldaten bruukt, dorna lööp de Produkschoon wedder an.

An’n 3. Oktober 1959 hett de Ketelsmeed Norman Forbesd bi Löötarbeiten en Explosion utlööst, de grote Deelen vun de Destille tonichten maakt hett. An’n 31. Mai 1983 is de Brenneree för jümmer dicht maakt worrn. Twee Johren later weer se afboet. Dat letzte grote Huus vun de Anlaag is an’n 11. April 1991 dör en Füer toschannen kamen. 

## Produkschoon
De Brenneree Banff hett to dat schottischen Whiskyrebeet Speyside höört un nöhm dat Water för de Produkschoon ut den Boyne Burn an de Fiskaidly Quellen. Toletzt is mit een *wash still* un een *spirit still* produzeert worrn. Bit 1924 is de Whisky ut Banff noch dreefack brennt worrn.

## Kiek ok
* List vun de schottischen Brennereen

## Borns
Inverboyndie

**Inverboyndie** betekent

* Inverboyndie, Oort in de Neeg vun Banff, Schottland,
* Inverboyndie, en ollen Naam vun de Brenneree Banff.
Loss (Steernbild)

De **Loss** (vun’t greeksche *λύγξ*; latieniseert *Lynx*) is en teemlich swack Steernbild an’n Noordhimmel.

## Utsehn
De Loss besteiht un en Reeg vun lichtswacke Steerns, vun de blots de hellste, α&nbsp;Lyncis, ruchweg de drüdde Gröttenklass hett. An’n Himmel is de Loss swoor to finnen: he befinnt sik in een teemlich steernarm Rebeet twüschen den Groten Boor un de Tweeschen. De nöördliche Deel vun’t Steernbild is zirkumpolar.

## Historie
Dat Steernbild weer vun den Astonrom Johannes Hevelius ut Danzig an’n Himmel inföhrt un is 1690 to’n eersten mol in sien Himmelsatlas opduukt. As John Flamsteed Anfang vun’t 18. Johrhunnert de Steerns dörtellt hett, geev dat vun dat Steernbild noch keen akkerat fastleggte Grenzen. De sünd eerst 1930 vun de Internatschonale Astronoomsche Union (IAU) fastleggt worrn. En poor Steerns, de vun dat oorsprüngliche Steernbild to wiet weg legen, sünd dorbi annere Steernbiller towiest worrn. So kummt dat, dat de Steern 10 UMa vundaag in’n Loss steiht. Anners rüm steiht de Steern 41 Lyn vundaag in’n Groten Boor.

## Objekten
### Steerns

### Dubbelsteerns

15 Lyncis is een Veerfacksteern. De beiden hellsten Kumponenten A (4,45) un B (5,50) staht blots 0,6″ ut’nanner un sünd blots mit en groot Teleskop to scheden. De beiden swacken Kumponenten C (12,2) un D (10,74) staht 39,8″ un 186,6″ wiet weg vun de Hööftkumponente. 38 Lyn kann al mit en lütt Teleskop oplööst warrn. Dat System is ruchweg 120 Lichtjohr wiet weg vun uns Sünnsystem.

### [[New General Catalogue|NGC]]-Objekten

## Kiek ok
* Steernbild

## Websteden
Gericht Neer-Ochenhusen

Dat **Gericht Neer-Ochenhusen** weer en Patrimonialgericht un Verwaltungsrebeed in Bremen-Veern un in dat Königriek Hannover mit Seet in Neer-Ochenhusen binnen de Landdrostie Stood. Dor hett de Oort Neer-Ochenhusen mit en poor lüttjere Öörd ümto tohöört. Gerichtsherrn weren de Familie von Grote un later de von der Decken. Dat Gericht leeg in dat Kaspel Örel.

## Historie

1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Neer-Ochenhusen leeg in disse Tied in de Mairie Bremervöör in’n Kanton Bremervöör. 1813 müssen de Franzosen dat Rebeed denn opgeven un de ole Stand is wedderkamen.

1848 weer dat Gericht so 15,03 km² groot.

An’n 1. Oktober 1849 is dat Gericht Neer-Ochenhusen Deel von dat Amt Bremervöör worrn.

### Öörd Stand 1848

## Inwahnertall

## Richters

* ~1830: E. C. Körber, Stood
* ~1840: Kanzlieprokurater Stakemann, Stood
* –1849: Amtsassesser von Holleufer, Bremervöör

## Footnoten